《庆宫春 乙酉腊月十五夜雨忆俶玉用樊榭韵》
清代·叶大庄

阵阵酸风，迎寒催冻，山斋孤闭林罅。残叶零红，纤蔬殢碧，冬容篱落堪写。

□□□□，却消得、幽居静雅。烟檐忽黯，如注糟床，黄昏初罢。

故人近住江城，愁到冲泥，日归时乍。山中景物，浓香胜雪，冷坐蜜梅花下。

拥衾寻梦，五更转、熏炉添麝。洒窗繁点，急似吴篷，野桥春夜。

作者简介：叶大庄，字临恭，号损轩，闽县人。同治癸酉举人，历官邳州知州。有《写经斋初稿》、《续稿》。